สวัสดีค่ะ อยากสอบถามว่า พอดีมีอาการคันยุๆยิบๆตามหน้า ลำคอและหลังหู จะคันตลอดเวลา ส่วนแขนจะคันบริเวณข้อศอกและหลังมือ ขาจะคันบริเวณหน้าขาและหัวเข่าไม่บ่อยเหมือนหน้า อยากทราบว่าน่าจะเกิดจากอะไรค่ะ เป็นไข้ 2 วัน พอหายไข้ก็รู้สึกคันตามอาการที่บอกข้างต้น ขอบค่ะ
สวัสดีค่ะ อาการคันตามตัวอาจเกิดจาก-ผิวแห้ง-เป็นอาการครั่นเนื้อครั่นตัวจากไข้-ลมพิษ มักเป็นผื่นปื้นแดง ให้เห็น-การถูกแมลงกัด-ผื่นผิวหนังอักเสบจากภูมิแพ้-ผื่นผิวหนังอักเสบจากการแพ้สารสัมผัสเช่นสบู่ โลชั่นที่ร่างกายเราแพ้การดูแลตัวเองเบื้องต้น ไม่ไปแกะเกาบริเวณผิวหนังที่คัน ใช้น้ำเปล่าสะอาดล้างทำความไม่สะอาด ไม่เอาสบู่ถู ยังไม่ควรเอายาอะไรไปทาเพราะยังไม่ทราบการวินิจฉัยที่แน่นอน ถ้าคันสามารถรับประทานยาแก้แพ้กลุ่มต้านฮิสตามีนเพื่อลดอาการคัน ทาครีมให้ความชุ่มชื้นที่ผิวหนังได้แนะนำไปพบแพทย์ผิวหนังหากผื่นคันดังกล่าวเป็นๆหายๆมาตลอดเพื่อหาสาเหตุที่แน่นอนของโรคค่ะ